કોંગ્રેસ માટે સૌથી મોટો પડકાર તો અપક્ષો છે. જે ગત ચૂંટણીમાં 5.83 એટલે કે કોંગ્રેસને ભાજપથી જેટલા મત ઓછા મળ્યા હતા તેમાંથી 70 ટકા મત લઈ ગયા હતા. તેમાંથી બધા ભાજપ વિરોધી મત ના હોય તો પણ ઘણા બધા મત ભાજપ વિરોધી જ હોય છે અને તે કોંગ્રેસને મળવાને બદલે સ્થાનિક ઉમેદવારો લઈ જતા હોય છે, અને ભાજપ આ જ સ્ટ્રેટેજી પર કામ કરતું રહ્યું છે. તે વ્યુહાત્મક રીતે કેટલાક અપક્ષોને ઊભા કરે છે કે પછી કોંગ્રેસના ઉમેદવારનું નામ હોય તેવું જ નામ ધરાવતા બે-પાંચ ઉમેદવારોને ઊભા રાખી દે છે, જેથી મતદારોમાં કન્ફ્યુઝન ઊભું થાય અને મતો કોંગ્રેસને ન મળે.